learning+pyramid

[|Learning pyramid] คุณคิดว่าการเรียนรู้ด้วยวิธีใดจะทำให้เราสามารถเก็บ และบันทึกในความทรงจำของเราได้มากที่สุด อ่านเอง เห็นตัวอย่าง ทดลองทำหรือสอนเอง??? ยุคเวิล์ดไวล์เว็บ ยุคที่คอมพิวเตอร์และอินเทอร์เน็ตกลายเป็นปัจจัยสำคัญในการดำเนินชีวิตของผู้คนในสังคม แม้แต่เด็กนักเรียนก็ได้รับการส่งเสริมสนับสนุนให้รู้จักและใช้งานเป็น แต่ก็พบว่ามีเด็กและเยาวชนจำนวนไม่น้อยที่ใช้คอมพิวเตอร์และเข้าไปท่องโลกอินเตอร์เน็ตในทางที่มิถูกมิควร เช่น เล่มเกมที่มีความรุนแรง เว็บไซต์ลามกอนาจาร เป็นต้น แทนการใช้เพื่อเป็นเครื่องมือหรือช่องทางในการศึกษา ค้นคว้าหาความรู้ โครงการเยาวชนก่อการดีด้านไอซีที (ตั้งชื่อได้โดนใจมาก) เป็นโครงการที่น่าชื่นชมและให้การสนับสนุน ตลอดจนเป็นโครงการตัวอย่างของการนำเยาวชนที่มีความรู้และความสามารถด้าน ICT มารวมตัวกันจัดฝึกอบรมวิธีใช้ ICT เพื่อการเรียนรู้ด้วยตนเอง ความน่าสนใจ คือ นำเยาวชนที่มีความรู้และความสามารถด้าน ICT มาใช้ให้เกิดประโยชน์และถูกทาง แต่ที่ตนเองสนใจเป็นพิเศษ คือ รูปแบบการเรียนรู้ในโครงการ คือ Learning pyramid คือ การให้เด็กที่ได้รับคัดเลือก ซึ่งเป็นเด็กที่มีความสามารถด้าน ICT มาเป็นพี่เลี้ยงสอนคนอื่นๆ สอดรับกับ Learning pyramid ซึ่งผู้เรียนจะเรียนรู้ได้มากที่สุดคือการสอนให้ผู้อื่น แล้ววิธีการเรียนรู้แบบอิ่นๆ เป็นอย่างไรบ้าง… Learning pyramid ปิรามิดแห่งการเรียนรู้ แสดงให้เห็นถึงค่าร้อยละจากการจัดกิจกรรมที่ต่างกันแต่ละอย่าง จะทำให้เก็บในความทรงจำต่างกัน - การเรียนในห้องเรียน (Lecture) นั่งฟังบรรยาย จะจำได้เพียง 5% - การอ่านเอง (Reading) จะจำได้เพิ่มขึ้นเป็น 10% - การฟังและได้เห็น (Audiovisual) เช่นดูโทรทัศน์ ฟังวิทยุ จำได้ 20% - การได้เห็นตัวอย่าง (Demonstration) จะช่วยให้จำได้ 30% - การได้แลกเปลี่ยนพูดคุยกัน (Discussion) เช่น การพูดคุยแลกเปลี่ยนความรู้กันในกลุ่ม จะช่วยให้จำได้ถึง 50% - การได้ทดลองปฏิบัติเอง (Practice doing) จะจำได้ถึง 75% - และการได้สอนผู้อื่น (Teaching) เช่น การติว หรือการสอน จะช่วยให้จำได้ถึง 90% จากตัวอย่างของโครงการเยาวชนก่อการดีด้านไอซีที เป็นการฝึกฝนให้เกิดการใช้ความรู้ความสามารถของเด็กให้เกิดประโยชน์ เป็นผู้เกื้อกูลสังคม เพื่อชุมชนการเรียนรู้

(Visited 17 times, 11 visits today)

ที่มา : []